Leiðari settur fyri Barnaverndartænastuna við Skálafjørðin 2017-10-06 14: 08 runavik. fo Barnaverndartænastan við Skálafjørðin, sum umfatar Nes-, Sjóvar og Runavíkar kommunur, hevur sett Ingrid Jensen sum leiðara í samstarvinum. Ingrid er útbúgvin sosialráðgevi, hevur tikið diplomútbúgving og fingið lektaragóðkenning innan sosialt arbeiði og hevur harafturat tikið eina masterútbúgving í“ Vidensbaseret socialt arbejde”. Hon hevur seinastu 16 árini starvast í Danmark. Hon hevur samanlagt 35 ára starvsroyndir innan sosialt arbeiði, m. a. sum málsviðgeri, fulltrúi og leiðari innan almannaverk, barnavernd og fakfeløg, umframt at hava sitið í kærunevndum innan barnaverndarøkið bæði í Føroyum og í Danmark.